P R E D L O G

Na osnovu člana 278. st. 1. i 2. Zakona o izvršenju krivičnih sankcija („Službeni glasnik RS“, broj 55/14 i 35/19) i tačke 2. Odluke o obrazovanju Komisije za kontrolu izvršenja krivičnih sankcija („Službeni glasnik RS“, broj 49/11),

Narodna skupština Republike Srbije, na \_\_\_\_ sednici održanoj \_\_\_\_\_\_\_\_\_ 2021. godine, donela je

O D L U K U

o izboru članova Komisije za kontrolu izvršenja krivičnih sankcija

I

Za članove Komisije za kontrolu izvršenja krivičnih sankcija biraju se:

- Jelena Žarić Kovačević, član Odbora za pravosuđe, državnu upravu i lokalnu samoupravu;

- Dejan Kesar, zamenik člana Odbora za pravosuđe, državnu upravu i lokalnu samoupravu;

- Dubravka Kralj, zamenik članaOdbora za pravosuđe, državnu upravu i lokalnu samoupravu;

-dr Muamer Bačevac, predsednik Odbora za ljudska i manjinska prava i ravnopravnost polova i

-Danijela Vujičić, član Odbora za rad, socijalna pitanja, društvenu uključenost i smanjenje siromaštva.

II

Ova odluka objavljuje se u „Službenom glasniku Republike Srbije“.

RS Broj \_\_\_

U Beogradu, \_\_\_\_ 2021. godine

NARODNA SKUPŠTINA REPUBLIKE SRBIJE

PREDSEDNIK

Ivica Dačić

O B R A Z L O Ž E Nj E

Članom 278. stav 2. Zakona o izvršenju krivičnih sankcija („Službeni glasnik RS“, broj 55/14 i 35/19) utvrđeno je da Komisija za kontrolu izvršenja krivičnih sankcija ima pet članova koje, na predlog nadležnog odbora, Narodna skupština bira iz reda narodnih poslanika.

Tačkom 2. Odluke o obrazovanju Komisije za kontrolu izvršenja krivičnih sankcija („Službeni glasnik RS“, broj 49/11) utvrđeno je da Komisiju čine narodni poslanici, i to tri člana koji se biraju iz reda članova ili zamenika članova odbora u čijem je delokrugu pravosuđe i dva člana koji se biraju iz reda članova ili zamenika članova odbora u čijem su delokrugu pitanja iz oblasti ljudskih prava, zdravlja i socijalne politike.

Odbor za pravosuđe, državnu upravu i lokalnu samoupravu na 12. sednici održanoj 24. marta 2021. godine, odlučio je da za članove Komisije iz reda članova i zamenika članova tog odbora predloži Jelenu Žarić Kovačević, Dejana Kesara i Dubravku Kralj.

Odbor za ljudska i manjinska prava i ravnopravnost polova odlučio je da za kandidata za člana Komisije iz reda članova ili zamenika članova tog odbora predloži dr Muamera Bačevca, predsednika Odbora, o čemu je dopisom 02-229/21-2 od 11. marta 2021. obavestio Odbor za pravosuđe, državnu upravu i lokalnu samoupravu, kao nadležni odbor.

Odbor za rad, socijalna pitanja, društvenu uključenost i smanjenje siromaštva odlučio je da za kandidata za člana Komisije iz reda članova ili zamenika članova tog odbora predloži Danijelu Vujičić, članatog odbora, o čemu je dopisom 02-229/21-4 od 16. marta 2021. obavestio Odbor za pravosuđe, državnu upravu i lokalnu samoupravu, kao nadležni odbor.

Odbor za zdravlje i porodicu odlučio je da za kandidata za člana Komisije iz reda članova ili zamenika članova tog odbora predloži dr Marka Bogdanovića, člana tog odbora, o čemu je dopisom 02-229/21-3 od 11. marta 2021. obavestio Odbor za pravosuđe, državnu upravu i lokalnu samoupravu, kao nadležni odbor.

Polazeći od člana 278. stav 2. Zakona o izvršenju krivičnih sankcija i tačke 2. Odluke o obrazovanju Komisije za izvršenje krivičnih sankcija, Odbor za pravosuđe, državnu upravu i lokalnu samoupravu, kao nadležni odbor, predlaže da se za članove Komisije za kontrolu izvršenja krivičnih sankcija izaberu Jelenu Žarić Kovačević, Dejan Kesar i Dubravku Kralj, članovii zamenici članovaOdbora za pravosuđe, državnu upravu i lokalnu samoupravu, dr Muamer Bačevac, predsednik Odbora za ljudska i manjinska prava i ravnopravnost polova i Danijela Vujičić, član Odbora za rad, socijalna pitanja, društvenu uključenost i smanjenje siromaštva. Odbor je, u tom smislu, na 13. sednici održanoj 30. marta 2021. godine, utvrdio Predlog odluke o izboru članova Komisije za kontrolu izvršenja krivičnih sankcija i uputio ga Narodnoj skupštini na usvajanje.